Document ID: /roh_data/filtered/fineweb-2-filterrobots_roh.jsonl.gz/33681

Tiefbauamt
Uffizi da construcziun bassa
Ufficio tecnico
La regenza ha approvà in project per renovar totalmain la via da Selvaplana tranter Ginet e Selvaplana. Sin il traject d'ina lunghezza da var 1,5 kilometers èn vegnidas fatgas dapi ils onns 1970 mo las lavurs da mantegniment necessarias. Correspundentamain è la via ussa en in nausch stadi. Pervia da la ladezza n'èsi ultra da quai betg pussaivel per dus autos u per in camiun ed in velo da sa cruschar.
Cun il project approvà vegn la via ussa schlargiada a 4,2 meters. Ultra da quai vegnan las vias lateralas, las plazzas davantvart sco er las entradas e las sortidas existentas adattadas al trassé nov. Ils custs totals importan var 4,42 milliuns francs.